b'\n_START_ARTICLE_\nAutonoe\n_START_PARAGRAPH_\nAutonoe (muinaiskreikaksi \xce\x91\xe1\xbd\x90\xcf\x84\xce\xbf\xce\xbd\xcf\x8c\xce\xb7) oli kreikkalaisessa mytologiassa Theban kuninkaan ja perustajan Kadmoksen ja jumalatar Harmonian tyt\xc3\xa4r. Autonoe oli Aristaioksen puoliso ja Aktaionin ja mahdollisesti my\xc3\xb6s Makriksen \xc3\xa4iti._NEWLINE_Euripideen n\xc3\xa4ytelm\xc3\xa4ss\xc3\xa4 "Bakkhantit" Dionysos ajaa Autonoen ja h\xc3\xa4nen sisarensa bakkanaaliseen vimmaan, kun Pentheus, Theban kuningas, oli kielt\xc3\xa4nyt Dionysoksen palvonnan. Kun Pentheus saapui paikalle vakoilemaan heid\xc3\xa4n juhlintaansa, Agaue, Pentheuksen \xc3\xa4iti ja Autonoen sisar, huomaa t\xc3\xa4m\xc3\xa4n puussa. Mainadit kiskovat h\xc3\xa4net alas ja repiv\xc3\xa4t h\xc3\xa4net kappaleiksi._NEWLINE_Aktaionin, Autonoen pojan, tappavat h\xc3\xa4nen omat mets\xc3\xa4styskoiransa. J\xc3\xa4rkyttyneen\xc3\xa4 Autonoe j\xc3\xa4tt\xc3\xa4\xc3\xa4 Theban ja menee Ereneiaan, megaralaiseen kyl\xc3\xa4\xc3\xa4n, miss\xc3\xa4 h\xc3\xa4n my\xc3\xb6hemmin my\xc3\xb6s kuolee.'